
PRINCIPALELE ATRIBUȚII 
PENTRU POSTUL DE ASISTENT MEDICAL /PL 
1. Supraveghează și monitorizează permanent  starea de sănătate a beneficiarilor;
2. Completează condica de medicamente, fișele de observație a stării de sănătate a beneficiarilor și fișele de monitorizare servicii medicale (zilnice), registrul pentru rețete, registrul în care se menționează perioada internării în spital a beneficiarilor precum și recomandările cu care se externează;
3. Supraveghează și înregistrează în permanență datele despre starea beneficiarului și informează medicul (șeful de centru), după caz, medicul de familie/specialitate asupra modificărilor intervenite, respectă prescripțiile făcute de medic, pe fișele de tratament;
4. Verifică, sprijină, completează și actualizează, în mod  permanent, fisa de observație medicală a beneficiarilor;
5. Alege corect instrumentele/materialele necesare tratamentului;
6. Pregătește mediul necesar tratamentului cu respectarea normelor igienico-sanitare și  condițiilor aseptice;
7. Aplică tehnici specifice de tratament în condiții de securitate maximă a beneficiarului;
8. Urmărește evoluția stării de sănătate a beneficiarului pe perioada tratamentului și după aplicarea acestuia;
9. Evaluează starea de urgență a beneficiarului; aplică tehnici de prim ajutor; urmărește evoluția stării beneficiarului, atât în centru, cât și în spital, după caz;
10. Analizează starea clinică a beneficiarului și identifică starea de urgență a beneficiarului și anunță operativ medicul specialist si șeful de centru;
11. Identifică necesarul de medicamente și se asigură de procurarea acestora;
12. Întocmește documentele de evidență și circulație a medicamentelor;
13. Înregistrează medicamentele cu regim special și le eliberează numai la indicația medicului specialist;
14. Înregistrează parametrii biologici ai beneficiarilor, zilnic, la ore fixe;
15. Completează documentele de observație clinică, medicală cu rezultatele investigației paraclinice, cu evitarea oricăror confuzii și păstrând secretul profesional;
16. Urmărește realizarea igienei generale și a curățeniei în spațiile de lucru precum și în spatiile destinate beneficiarilor;
17. Nu permite accesul în centru a persoanelor străine, fără avizul conducerii centrului;
18. Colectează reziduurile separat, pe tipuri de deșeuri corespunzătoare din punct de vedere cantitativ și calitativ, depozitarea fiind făcută în spații izolate și securizate;
19. Pregătește beneficiarul pentru efectuarea explorărilor funcționale și-l însoțește atunci când acestea se realizează în afara centrului;
20. Preia medicamentele, materialele și instrumentarul în concordanță cu necesarul, din punct de vedere cantitativ și calitativ;
21. Informează și instruiește beneficiarul asupra tratamentului pe care îl efectuează, asupra efectelor terapeutice și asupra efectelor negative ce pot apărea în caz de nerespectare de către beneficiar a prescripției medicale;
22. Utilizează și păstrează în bune condiții aparatura din dotare;
23. Acordă primul ajutor beneficiarului și anunță medicul, salvarea etc, le administrează medicația de primă urgență și se îngrijește de transportul beneficiarilor către unități medico-sanitare, în caz de necesitate.

